I-yob 15
Ruac Ɛ-li-padh
1
Kä cu Ɛ-li-padh gat Te-man
jɛ loc i̱,
2
“Dëë ram mi pɛl ruac loc kɛ
ca̱r mi thil luɔt,
a bi rɔ thiäŋ kɛ ruac
mi baŋ?
3
Derɛ ruac mi thil luɔt lat,
ruac mi thil mi bɛ nööŋ?
4
Kä lo̱ki luth Kuɔth,
kä ci palu kɛ Kuoth kuɛ̈ɛ̈.
5
Kɛ ɣöö dueerku ca ji̱ ŋi̱eec,
ɛ ci ka̱n ni ruaacni nɛɛni
tin jiäk.
6
Ci rɔ kuɛth kɛ thokdu,
a /ci mɔ a ɣän,
lɛpdu cɛ ji̱ gɔany.
7
“Ɛ ku ji̱n ɛ ram ëë dapkɛ
kɛ nhiam?
Kiɛ kɔaŋ cak ni ji̱ kä pääm?
8
Kä ji̱n ci luek Kuɔth liŋ?
Ɛ ku pɛl nath tekɛ ji̱n
kä rɔɔdu?
9
Kä ɛŋu mi ŋäci kä kuec kɔ?
Kä ɛŋu ŋäci mɔ
kä kui̱c nɛy ɛ?
10
Te nɛy ti ci wuɔ̱thkiɛn
a cuɔri rɛydan,
ti kɔaŋ dap nikɛ kä guur.
11
A /ken luek Kuɔth ku cop lɔɔcdu,
ruac in cɛ la̱t ji̱ agɔaa?
12
Ɛŋu bath lɔcdu ji̱ jɔ̱ɔ̱r ɔ,
kä ci wäŋku cuɔl ɛ cuc ɔ,
13
a gak i̱ kɛ Kuoth
mɔ bi rieet ti̱ti̱ lat ɔ?
14
Kä ɛŋa kä naath gɔaa ɔ,
kiɛ ɛŋa ca dap ɔ kä tëë
kɛ cuŋ?
15
Nɛnɛ Kuoth /cɛ jaakɛ ŋäth,
a cäŋɛ ni pua̱a̱r
/cɛ gɔaa waaŋdɛ,
16
derɛ kulɛ tëë di kä ram mi
jiääk mi tekɛ dueer,
mi lätni dueer ce̱tkɛ
ma̱th pi̱i̱ni!
17
“Ji̱n liŋ ɣä I-yob,
a ji̱ la̱tdä mia̱a̱ ŋa̱cä ni,
18
(mi ca lat ɛ nɛy ti pɛl
kä /ken gua̱ni jɛ tɛ̱̈ɛ̱̈,
19
tëë ca ka̱m mun,
kä thilɛ juɔ̱r mi ci rët
kɛ rɛydiɛn.)
20
Ram mi gua̱n dueeri mi gua̱n gaak
thukɛ ni̱nkɛ diaal a bɛc,
run teekädɛ diaal kɛ rik.
21
Jiööth dualä diaal te ji̱thdɛ,
mi cɛ tekɛ mal,
ba jɛ mak ɛ ma̱a̱c nath.
22
Kä /cɛ jɛ ŋäth i̱ bɛ kään
rɛy muɔ̱th,
kɛ ɣöö liipɛ ni mut
mi bi jɛ näk.
23
Kä jɛn wi̱elɛ go̱o̱rɛ mi̱eth,
kɛ ɣöö ŋäcɛ jɛ i̱ ci ni̱n
lieth thia̱k.
24
Ci ga̱a̱c kɛnɛ cuɔ̱c jɛ jak
kä dual,
ce̱tdɛ nikɛ kuäär mi ci rɔ
rialikä kɛ ɣöö bɛ jɛ mak.
25
Kɛ ɣöö cɛ tetdɛ cuɔ̱ŋ nhial
kä Kuoth,
kä cɛ jɛ lat jɔ̱ɔ̱r,
26
banɛ Kuoth a cɛ tetdɛ cio̱c

 Lotdɛ ni ɣöö mi ci raan tetdɛ kap nhial ɛ kui̱rɛ.
,
kɛ ko̱t mi thiɛk thiɛk kä bum.
27
Kɛ ɣöö cɛ nhiamdɛ kum kɛ lia̱a̱,
kä cɛ lɛ̈tdɛ yiɛn
kɛ dep li̱eth,
28
kä bɛ ciɛŋ ni wi̱i̱ ti ci da̱k,
kɛnɛ duel mi ca ciaaŋdɛ päl,
mi ci ria̱p a ca di̱r juaacni.
29
Kä jɛn /cɛ bi tekɛ ria̱ŋ
kä /ci ria̱ŋdɛ bi jääny,
kä /cɛ wecdɛ bi met
yiath piny.
30
Kä /ci muth jɛ bi päl,
kä ba puɔ̱nydɛ waŋ ɛ mac,
ba jɛ cu lɔk ɛ ruacdɛ.
31
A jɛ ci rɔ kaŋ kɛ ŋa̱th
kä mi thil luɔt,
kɛ ɣöö thilɛ mi bɛ jek thi̱n.
32
Bɛ kööt a /ken gua̱a̱thdɛ ni cop,
kä /cɛ rɔ bi nyɔk kɛ jëc.
33
Bɛ ce̱tnikɛ ŋɔ̱a̱r mi pɛn dɛykɛ
a /ken kɛ ni ciɛk,
ce̱tnikɛ jiath Ɔ-lip
mi pɛn gaaknikɛ.
34
Kɛ ɣöö nɛy tin thil Kuoth
bikɛ rol,
kä bi mac dho̱r nɛɛni
tin nhɔakɛ kök waŋ.
35
Kɛn ruëtkɛ ni rik,
kä ba dap ni dueer,
kä car lɔcdiɛn ni baŋ.”
